CELEX: 
Language: fi
Date: 2017-03-13 00:00:00
Title: KOMISSION DELEGOITU DIREKTIIVI (EU) …/…, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee kadmiumia ja lyijyä suodatinlaseissa ja reflektanssistandardeina käytetyissä laseissa

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun direktiivin 2011/65/EU (uudelleenlaadittu)
                  1
                (nk. RoHS 2 -direktiivi) liitettä III sen mukauttamiseksi tekniikan kehitykseen. Kyse on tiettyjä kadmiumia ja lyijyä sisältäviä sovelluksia koskevasta poikkeuksesta.
            
            
               RoHS 2 -direktiivillä rajoitetaan tiettyjen vaarallisten aineiden käyttöä sähkö- ja elektroniikkalaitteissa. Se tuli voimaan 21. heinäkuuta 2011.
            
            
               Rajoitusten kohteena olevat aineet luetellaan RoHS 2 -direktiivin liitteessä II. Tähän mennessä on pantu täytäntöön lyijyä, elohopeaa, kadmiumia, kuudenarvoista kromia, polybromidibifenyyliä ja polybromidifenyylieetteriä koskevat rajoitukset, kun taas bis(2-etyyliheksyyli)ftalaattia (DEHP), butyylibentsyyliftalaattia (BBP), dibutyyliftalaattia (DBP) ja di-isobutyyliftalaattia (DIBP) koskevat rajoitukset tulevat voimaan 22. heinäkuuta 2019. RoHS 2 -direktiivin liitteissä III ja IV luetellaan tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit, jotka on vapautettu RoHS 2 -direktiivin 4 artiklan 1 kohdassa tarkoitetusta aineiden käyttörajoituksesta.
            
            
               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen (poikkeusten lisääminen, uusiminen, muuttaminen ja poistaminen). Direktiivin 5 artiklan 1 kohdan a alakohdan mukaisesti poikkeusten sisällyttäminen liitteisiin III ja IV edellyttää sitä, että tällainen sisällyttäminen ei heikennä asetuksessa (EY) N:o 1907/2006 säädettyä ympäristön ja terveyden suojelua ja että jokin seuraavista edellytyksistä täyttyy: i) materiaalien ja komponenttien poistaminen tai korvaaminen tuotesuunnittelun muutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa, ii) korvaavien aineiden luotettavuutta ei pystytä varmistamaan, tai iii) korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.
            
            
               Direktiivin 5 artiklan 1 kohdassa säädetään lisäksi, että Euroopan komissio, jäljempänä ’komissio’, sisällyttää tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit liitteissä III ja IV oleviin luetteloihin yksittäisillä delegoiduilla säädöksillä direktiivin 20 artiklan mukaisesti. Direktiivin 5 artiklan 3 kohdassa ja liitteessä V vahvistetaan menettely poikkeuksen myöntämistä, uusimista tai peruuttamista koskevien hakemusten jättämiselle.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio on RoHS 2 direktiivin julkaisemisen jälkeen saanut lukuisia
                  2
                uusien poikkeuksien myöntämistä ja voimassa olevien poikkeuksien uusimista koskevia hakemuksia, jotka perustuvat 5 artiklan 3 kohdan ja liitteen V säännöksiin, joiden mukaisesti sidosryhmät voivat hakea poikkeusta aineiden käyttörajoituksiin.
            
            
               Komissio sai 11. marraskuuta 2014 hakemuksen, joka koskee liitteessä III olevan poikkeuksen 13 b uusimista ja liittyy kadmiumin ja lyijyn käyttöön suodatinlaseissa ja reflektanssistandardeina käytetyissä laseissa.
            
            
               Poikkeushakemuksen arvioimiseksi komissio käynnisti selvityksen vaaditun teknisen ja tieteellisen arvioinnin tekemiseksi. Siihen sisältyi kahdeksan viikkoa kestänyt hakemusta koskenut sidosryhmien avoin
                  3
                verkkokuuleminen.
                  4
                Sidosryhmien kuulemisessa esitettiin viisi kommenttia kadmiumin ja lyijyn käytöstä reflektanssistandardeissa, suhteesta poikkeukseen 39 – tietyissä optisissa sovelluksissa nojataan poikkeukseen 13 b, jota tarvitaan esimerkiksi oikeiden lääketieteellisten diagnoosien varmistamiseksi – sekä poikkeuksen voimassaolon kestosta eri luokissa. Kolme sidosryhmää antoi tukensa poikkeuksen uusimiselle hakemuksessa esitetyn sanamuodon ja keston mukaisesti.
            
            
               Hakemuksesta tehdyn arvioinnin sisältävä loppuraportti julkaistiin
                  5
                ja annettiin tiedoksi sidosryhmille. Hankkeen verkkosivulle pääsee Europa-sivuston kautta.
                  6
               
            
            
               Tämän jälkeen komissio kuuli RoHS 2 -direktiivin nojalla annettavia delegoituja säädöksiä varten perustettua jäsenvaltioiden asiantuntijaryhmää. Ehdotus RoHS 2 -direktiivin liitteeseen III tehtäväksi muutokseksi toimitettiin kaikkine tarvittavine taustatietoineen 17. maaliskuuta 2016, ja asiantuntijoita pyydettiin kommentoimaan ehdotusta 19. huhtikuuta 2016 pidettävässä kokouksessa. Asiantuntija kannatti yksimielisesti ehdotusta poikkeuksen myöntämiseksi viideksi vuodeksi lyijyn ja/tai kadmiumin käytölle luokkiin 1–7 ja 10 kuuluvissa optisten lasien eri sovelluksissa. Paremman sääntelyn suuntaviivojen mukaisesti delegoidun säädöksen luonnos julkaistiin paremman sääntelyn portaalissa, jossa se oli nähtävillä yleistä palautetta varten neljän viikon ajan. Kommentteja saatiin kolme, ja niissä kaikissa tuettiin delegoidun säädöksen luonnoksen hyväksymistä. Kaikki 5 artiklan 3–7 kohdan mukaiset tarvittavat toimenpiteet on suoritettu. Neuvostolle ja parlamentille ilmoitettiin kaikista asiaan liittyvistä toimista.
            
            
               Loppuraportissa nostettiin esiin erityisesti seuraavat tekniset tiedot (ks. alaviitteessä 5 mainittu raportti):
            
            
               Kadmiumia ja/tai lyijyä sisältäviä optisia suodatinlaseja käytetään monissa erilaisissa optisissa sovelluksissa monentyyppisissä sähkö- ja elektroniikkalaiteissa. Useantyyppiset optiset suodatinlasit sisältävät kadmiumia mutta vain harvat lyijyä. Sekä kadmiumia että lyijyä käytetään siksi, että niiden käyttö mahdollistaa sellaisten ainutlaatuisten optisten ominaisuuksien hyödyntämisen kuin näkyvässä spektrissä saatava terävä valoraja, johon katselukulma ei vaikuta.
            
            
               Useimmat kadmiumia ja/tai lyijyä sisältävän lasin vaihtoehdot eivät tuota tällaista terävää raja-aallonpituutta. Interferenssisuodattimissa valoraja on terävä, mutta sen toteutumiseen edellytettävä aallonpituus riippuu katselukulmasta, joten ne eivät sovellu moniin sovelluksiin. Vaikka erilaisia korvaavia ratkaisuja onkin tarjolla, niiden valorajaominaisuudet eivät riitä kaikkiin sovelluksiin. Niissä harvoissa tapauksissa, joissa vaihtoehtojen sanotaan tarjoavan tässä suhteessa riittävän suorituskyvyn, käytetyt materiaalit ovat liian herkkiä käytön ympäristöolosuhteille (kuten lämmölle tai uv-valolle), minkä vuoksi ne eivät tarjoa vastaavaa luotettavuutta.
            
            
               Vaikka joihinkin sovelluksiin onkin saatavilla vaihtoehtoja, ne eivät tässä suhteessa edelleenkään sovi moniin muihin sovelluksiin, kuten läpäisysuodatinlaseihin ja ionivärjättyihin optisiin suodatinlaseihin.
            
            
               Vaihtoehtojen löytäminen näihin sovelluksiin on monimutkaista ja vie aikaa, joten viiden vuoden voimassaoloa pidetään perusteltuna luokkien 1–7 ja 10 osalta.
            
            
               Luokkia 1–7 ja 10 koskevan arvioinnin tulokset osoittavat, että liitteessä III olevaa kohtaa 13 b koskeva poikkeushakemus täyttää ainakin yhden 5 artiklan 1 kohdan a alakohdassa täsmennetyistä edellytyksistä, kun kohdan muotoilu on tämän direktiivin liitteessä esitetty, joten poikkeuksen uusiminen on perusteltua. Koska asianomaisiin käyttötarkoituksiin ei tällä hetkellä ole käytettävissä riittävän luotettavia vaihtoehtoja tai niitä ei todennäköisesti tule lähiaikoina markkinoille ja kun otetaan huomioon alalle tyypillinen innovointivauhti, poikkeuksen viisivuotisen voimassaolon ei odoteta haittaavan innovointia. Muiden luokkien kuin luokkien 1–7 ja 10 osalta nykyinen poikkeus on voimassa 5 artiklan 2 kohdassa vahvistettujen voimassaoloaikojen mukaisesti. Poikkeus ei, kuten direktiivin 2011/65/EU 5 artiklassa edellytetään, vaikuta heikentävästi asetuksen (EY) N:o 1907/2006 (REACH-asetus) mukaiseen ympäristön- ja terveydensuojeluun.
            
         
         
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Säädösehdotuksella myönnetään poikkeus direktiivin 2011/65/EU ainerajoituksista tietyissä sovelluksissa käytettävälle lyijylle ja/tai kadmiumille.
            
            
               Ehdotettu väline on delegoitu direktiivi, kuten direktiivissä 2011/65/EU ja erityisesti sen 5 artiklan 1 kohdan a alakohdassa säädetään.
            
            
               Ehdotetun säädöksen tavoitteena on taata oikeusvarmuus ja kestävät markkinaolosuhteet sähkö- ja elektroniikkatuotteiden valmistajille sallimalla muutoin kiellettyjen aineiden tietyt käyttötarkoitukset RoHS 2 -direktiivin säännösten ja edellytysten mukaisesti sekä kyseisessä direktiivissä vahvistetun, liitteiden III ja IV mukauttamista tieteen ja tekniikan kehitykseen koskevan menettelyn mukaisesti.
            
            
               Suhteellisuusperiaatteen mukaisesti tässä direktiivissä ei ylitetä sitä, mikä on tarpeen näiden tavoitteiden saavuttamiseksi.
            
            
               Ehdotuksella ei ole vaikutuksia EU:n talousarvioon.
            
            
               KOMISSION DELEGOITU DIREKTIIVI (EU) …/…,
            
            
               annettu 13.3.2017,
            
            
               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee kadmiumia ja lyijyä suodatinlaseissa ja reflektanssistandardeina käytetyissä laseissa
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  7
                ja erityisesti sen 5 artiklan 1 kohdan a alakohdan
            
            
               sekä katsoo seuraavaa:
            
            
               (1)Direktiivillä 2011/65/EU kielletään lyijyn ja kadmiumin käyttö markkinoille saatetuissa sähkö- ja elektroniikkalaitteissa.
            
            
               (2)Kadmiumia tai lyijyä sisältäviä optisia suodatinlaseja käytetään monissa erilaisissa optisissa sovelluksissa monentyyppisissä sähkö- ja elektroniikkalaiteissa. Sekä kadmiumia että lyijyä käytetään siksi, että niiden käyttö mahdollistaa sellaisten ainutlaatuisten optisten ominaisuuksien hyödyntämisen kuin näkyvässä spektrissä saatava terävä valoraja, johon katselukulma ei vaikuta.
            
            
               (3)Vaikka erilaisia korvaavia ratkaisuja onkin tarjolla, niiden valorajaominaisuudet eivät riitä kaikkiin sovelluksiin. Niissä harvoissa tapauksissa, joissa vaihtoehtojen sanotaan tarjoavan tässä suhteessa riittävän suorituskyvyn, käytetyt materiaalit ovat liian herkkiä käytön ympäristöolosuhteille, minkä vuoksi ne eivät ole riittävän luotettavia.
            
            
               (4)Vaihtoehdot eivät tässä suhteessa edelleenkään sovellu moniin sovelluksiin, joihin vaihtoehtojen löytäminen on monimutkaista ja vie aikaa, joten viiden vuoden voimassaoloa pidetään perusteltuna luokkien 1–7 ja 10 osalta.
            
            
               (5)Tietyt kadmiumia ja/tai lyijyä sisältävät optiset suodatinlasit olisi sen vuoksi vapautettava kiellosta 21 päivään heinäkuuta 2021 saakka luokkien 1–7 ja 10 osalta. Kun otetaan huomioon asianomaisiin sähkö- ja elektroniikkalaitteisiin liittyvä innovaatiosykli, poikkeuksella tuskin on kielteisiä vaikutuksia innovointiin.
            
            
               (6)Direktiiviä 2011/65/EU olisi sen vuoksi muutettava,
            
         
         
            
               ON HYVÄKSYNYT TÄMÄN DIREKTIIVIN:
            
            
               1 artikla
            
            
               Muutetaan direktiivin 2011/65/EU liite III tämän direktiivin liitteen mukaisesti.
            
            
               2 artikla
            
            
               1.Jäsenvaltioiden on viimeistään [päivämäärä – 12 kuukautta tämän direktiivin voimaantulosta] annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on viipymättä toimitettava nämä säännökset komissiolle kirjallisina.
            
            
               Niiden on sovellettava näitä säännöksiä [päivämäärä – 12 kuukautta tämän direktiivin voimaantulosta].
            
            
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
            
            
               2.Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
            
            
               3 artikla
            
            
               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               4 artikla
            
            
               Tämä direktiivi on osoitettu kaikille jäsenvaltioille.
            
            
               Tehty Brysselissä 13.3.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  EUVL L 174, 1.7.2011, s. 88.
               
               
                  
                     (2)
                  Luettelo on saatavana osoitteessa 
                  http://ec.europa.eu/environment/waste/rohs_eee/adaptation_en.htm.
               
               
                  
                     (3)
                  Kuultavien tahojen luetteloa päivitetään säännöllisesti ja pidetään yllä. Kuultavia tahoja ovat muiden muassa teollisuuden järjestöt, valmistajat ja tavarantoimittajat, kierrättäjät, kuluttajajärjestöt, kansalaisjärjestöt, tiedeyhteisöt ja jäsenvaltioiden edustajat.
               
               
                  
                     (4)
                  
                  Kuulemisen kesto
                  : 24.4.2015–19.6.2015. 
               
               
                  
                     (5)
                  
                  
                        
                     Arviointikertomus
                  
               
               
                  
                     (6)
                  
                  http://ec.europa.eu/environment/waste/rohs_eee/adaptation_en.htm.
               
               
                  
                     (7)
                  EUVL L , , s. . 
               
            
      
    ---documentbreak--- 
      
         
         
            
               LIITE
            
            
               asiakirjaan
            
            
               KOMISSION DELEGOITU DIREKTIIVI (EU)
            
            
               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tekniikan kehitykseen sen poikkeuksen osalta, joka koskee kadmiumia ja lyijyä suodatinlaseissa ja reflektanssistandardeina käytetyissä laseissa
            
            
               Korvataan liitteessä III oleva kohta 13 b seuraavasti:
            
            
               ”
            
            
                     
                        13 b
                     
                  
                  
                     
                        Kadmium ja lyijy suodatinlaseissa ja reflektanssistandardeina käytetyissä laseissa
                     
                  
                  
                     
                        Koskee luokkia 8, 9 ja 11 ja päättyy:
                     
                     
                        21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta;
                     
                     
                        21.7.2024 luokan 9 teollisuuden tarkkailu- ja valvontalaitteiden sekä luokan 11 osalta;
                     
                     
                        21.7.2021 luokkien 8 ja 9 muiden alaluokkien osalta.
                     
                  
               
                     
                        13 b I
                     
                  
                  
                     
                        Lyijy ionivärjätyissä optisten suodatinlasien tyypeissä
                     
                  
                  
                     
                        Koskee luokkia 1–7 ja 10 ja päättyy 21.7.2021 luokkien 1–7 ja 10 osalta.
                     
                  
               
                     
                        13 b II
                     
                  
                  
                     
                        Kadmium läpäisysuodatinlasien tyypeissä lukuun ottamatta tämän liitteen kohdan 39 piiriin kuuluvia käyttötarkoituksia
                     
                  
                  
                     
                  
               
                     
                        13 b III
                     
                  
                  
                     
                        Kadmium ja lyijy reflektanssistandardeina käytetyissä laseissa
                     
                  
                  
                     
                  
               
               ”